 Wito huo umetolewa na Meneja Rasilimali Watu wa Kundi la Zanzibar Collection Simon Kitonyi huko Michamvi wilaya ya Kusini Unguja mara baada ya mchezo wa kirafiki uliowakutanisha wachezaji wa timu za Michamvi na Bwejuu.Alisema michezo ni udugu na sio mifarakano, hivyo ni wajibu wa wachezaji kujitathmini na kujiuliza kwa kuwa makini na maneno ya mashabiki.Alisema mashabiki katika michezo wanakuwa na maneno machafu ambayo kama watayasikiliza watajikuta wakiingiwa na hasira na kuharibu mchezo.“Tumeshuhudia michezo mingi ikivunjika kutokana na wachezaji kufuata maneno ya mashabiki jambo ambalo linaenda kinyume na malengo ya michezo yenyewe,” alisema.Katika mchezo huo wa kitafiki timu hizo zilipigiana mikwaju ya penalti baada ya kumaliza dakika 90 wakiwa sare ya kufungana bao 1-1 na timu ya Bwejuu ikashinda kwa penalti 5-4 na kukabidhiwa kombe na Sh 400,000.